b'\n_START_ARTICLE_\nFolkets tjener\n_START_SECTION_\nBakgrunn\n_START_PARAGRAPH_\nPartiets forl\xc3\xb8per, \xc2\xabPartiet for avgj\xc3\xb8rende endring\xc2\xbb, oppn\xc3\xa5dde 4 prosents oppslutning p\xc3\xa5 en meningsm\xc3\xa5ling utf\xc3\xb8rt av Razumkov-senteret i desember 2017, likevel under sperregrensen p\xc3\xa5 5 prosent til ukrainske parlamentsvalg.). I en ny meningsm\xc3\xa5ling i april 2018 hadde oppslutningen \xc3\xb8kt til 9 prosent, og i juni 2018 hadde oppslutningen \xc3\xb8kt til 10,4 prosent._NEWLINE_Romjulen 2018 kunngjorde partiet at de enstemmig hadde innstilt komikeren og skuespilleren Volodymyr Zelenskyj som partiets kandidat til det ukrainske presidentvalget i 2019. Utover vinteren 2019 \xc3\xb8kte partiet i oppslutning, og i mars ledet Zelenskyj p\xc3\xa5 flere meningsm\xc3\xa5linger. Han vant f\xc3\xb8rste runde i presidentvalget, og deretter andre runde 21. april 2019 med over 73 prosent av stemmene. Zelenskyj ble dermed ny president i Ukraina og avl\xc3\xb8ste den sittende presidenten Petro Porosjenko 20. mai 2019._NEWLINE_Den kommende presidenten erkl\xc3\xa6rte i april 2019 at Folkets tjener ikke ville \xc3\xa5 g\xc3\xa5 inn i en koalisjonsregjering med Porosjenkos solidaritets-blokk, eller med Opposisjonsplattform \xe2\x80\x93 For livet. I stedet utkalte Zelenskyj nyvalg p\xc3\xa5 nasjonalforsamlingen da han tiltr\xc3\xa5dte presidentembetet._NEWLINE_Presidenten har ogs\xc3\xa5 sagt at han st\xc3\xb8tter legalisering av medisinsk cannabis, abort, prostitusjon og gambling. Han ogs\xc3\xa5 g\xc3\xa5tt imot legalisering av v\xc3\xa5pen. Ellers er det uklart hvilken politisk ideologi Zelenskyj st\xc3\xa5r for. Han st\xc3\xb8tter imidlertid videre europeisk integrasjon og \xc3\xb8kt tiln\xc3\xa6rming til EU og NATO. Eventuelle medlemskap skal imidlertid avgj\xc3\xb8res gjennom folkeavstemninger. Han har ogs\xc3\xa5 ytret \xc3\xb8nske om \xc3\xa5 reformere det ukrainske rettsvesenet og en \xc3\xb8kt kamp mot korrupsjon.'